Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1032

9. évfolyam „A” tagozat Fejlesztési feladatok – Tananyag Zenei ismeretek, az énekkészség fejlesztése – A jeles napokhoz vagy az emberi élet szakaszaihoz és fordulóihoz kötõdõ szokásdallamok egy népzenei dialektus dallamanyagán keresztül, szem elõtt tartva a szokás mûfaji hátterét és funkciós kötöttségeit: pl. párosítók, a húsvéti ünnepkör szokásdallamai. – Az egyes dialektusterületek különbözõ táncrendjének énekelt dallamait: csallóközi, gömöri táncok. – Egy zoborvidéki énekes egyéniség tudásanyagán keresztül a vokális dallamrepertoár rétegei: pl. Brath Lászlóné, Brath Margit, Potuska Jánosné Fülöp Ilona, Süttõ Mónika és mások. – Egy, az északi népzenei dialektushoz tartozó kistáj vagy falu tudásanyagán keresztül a vokális dallamrepertoár rétegei: pl. Zoborvidék, Barslédec, Bogács, Bag, Fedémes. – Egy népdal– vagy szövegtípus, mûfaj legjellemzõbb darabjait: pl. keserves, jajnóták. Követelmény A tanuló életkorához, képességeihez, alkatához mérten, minden évben legyen képes az elõzõben elsajátítotthoz képest fejlõdni az alábbiakban: légzéskapacitás, hangterjedelem, kifejezõ szövegmondás, állóképesség, elõadói, önkifejezõ készség. Sajátítson el, és legyen képes a zenei anyagban minimum 50 különbözõ mûfajú, karakterû, tempójú dallamot kotta nélkül, saját hangján, szabadon, dallamfûzésekkel is megszólaltatni. Az év végi vizsga ajánlott anyaga – A tanult anyagból a tanuló által összeállított, három különbözõ tájegységrõl származó szabadon választott népdalcsokor elõadása.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes